
ntrodusaun 


Istória ida ne'e akontese iha tempu antigu iha rai Inglaterra. 
Iha tempu ne'ebá iha ema ida ne'ebé la'ós servisu ho polísia, 
maibé servisu mesak de'it atu kaer kriminozu. 


Ema ida ne'e naran Senhór Sherlock Holmes, nia uza de'it 

nia matenek, nía kakutak, atu rezolve krime sira, No dala 

barak nia mós uza nia matenek atu rezolve krime ne'ebé 
kriminozu seidauk halo, maibé sei planu hela de'it. 


Sim maibi importante mis atu 


explica hatak Sherleck Helmes net 
setsenagem fiepäe, laks ema Tebes 
Maski nanes, policia ne 
investigadas iha munde Lemak estuda 
ninia mõledes hedi buka о-ва. 


Sherlock Holmes ho Kazu 
Klibur Mane Fuuk Mean 


Iha tinan ida liubá ha'u bá visita ha'u nia kolega, 
Senhór Sherlock Holmes. Ha'u hetan nia iha ninia 
uma besik Estrada Baker. To'o iha ne'ebá, ha'u haree 
nia ko'alia hela ho mane isin boot ida ho fuuk mean 
duni hanesan ahi-lakan, Ha'u haree sira, hanoin atu sai 
fali, maibé Holmes haree ha'u no bolu ha'u atu tama. 
Ha'u tama tiha, nia taka odamatan. 

Ho oin midar nia hatete, "Ita boot to'o mai iha 
tempu di'ak loos, kolega Watson." 

Ha'u hatán ba nia, "Senhór servisu barak, karik.” 

"Loos, servisu barak," 

Ha'u hatete fali ba nia, "Entaun, ha'u bele hein iha 
sala sorin ne'ebá." 


Holmes hatán, "Labele.” 


Hatán tiha nia hateke bá nia bainaka, "Senhór 
Wilson, ha'u hakarak fó-konhese ha'u nia kolega di'ak, 
Dr Watson. Dala barak nia ajuda ha'u rezolve kazu, no 
karik nia mós bele ajuda ho kazu ida ne'e." 


WANA 1 


Senhór Holmes ko'alia hela ho mane fuuk mean ida 


Mane isin boot ne'e hamriik, hateke mai ho oin 
midar, maibé ha'u bele haree pergunta ne'ebé ¡ha hela 
ninia matan. 


Holmes dehan, "Favór ida tuur lai." 
Nia tuur fali iha nia kadeira, no nia oin sai 


hakmatek hanesan baibain wainhira nia hanoin kle'an. 


PAJINA 2 


"Kolega Watson, ha'u hatene ita boot mós gosta 
loos buat oin-seluk. Tanba razaun ida ne'e karik mak 
ita boot hakerek istória kona-ba ha'u nia kazu barak 


ona. 


Ha'u hatán, "Loos duni, ha'u gosta loos envolve ho 
kazu ne'ebé susar atu rezolve." 


Holmes kontinua, "Hanesan ha'u dehan semana 
kotuk, bele hetan buat oin-seluk liu tan iha realidade 
duke iha imajinasaun." 

"Maibé ha'u hatän katak ha'u ladún fiar liafuan 
hirak ne'e." 

"Iha momentu ne'ebá ha'u hanoin kedas ita boot 
sei hatán hanesan ne'e, maibé loron ida ita sei 
konkorda ho ha'u. Se ita boot la fiar karik, ha'u prontu 
atu hatudu ezamplu barak tan, to'o tempu ne'ebé ita 
aseita katak ha'u ko'alia tebes. Maibé agora, Senhór 
Jack Wilson mai visita ohin dadeer atu konta istória 
ne'ebé oin-seluk loos. Husi buat ne'ebé Senhór Wilson 
hato'o tiha ona, ha'u la hatene se nia istória liga ho 
krime ka lae, maibé ha'u interese tebes ho istória ne'e. 


avór ida, Senhór Wilson, ita boot bele komesa 
konta filafali istória ne'e hodi ha'u nia kolega Dr 
Watson bele rona. Razaun ida seluk atu komesa fali 
tanba buat oin-seluk ne'e boot demais no ha'u hakarak 
rona fali ho detalle hotu. Dala barak kuandu foin rona 
detalle rua ka tolu de'it bele ona rezolve kazu, tanba 
kompara ho kazu barak loos ne'ebé ha'u hatene tiha 


PAINAB 


ona. Maibé kona-ba kazu hanesan ne'e ha'u nunka 
rona no oin-seluk 1005." 

Копа ida ne'e ha'u haree Senhór Wilson sai oin- 
solok, hanesan Holmes hatete buat di'ak ida ba nia. 
Nia hasai jornál ida ne'ebé tuan no fo'er husi nia 
kazaku nia bolsu. Nia buka buat ida iha jornál laran ho 
nia ulun hakru'uk, jornál iha hela ninia hitin, no ha'u 
aproveita oportunidade ne'e atu estuda nia. Ema barak 
hatene katak Senhór Sherlock Holmes bele aprende 
buat barak kona-ba ema liu husi haree de'it. Entaun 
hafu estuda nia ropa, ho mós nia oin, maibé la aprende 
buat barak, Ha'u haree katak nia ema baibain. Nia 
hatais kazaku neba fo'er uitoan. Nia kamiza liman 
nabilan uitoan, no mós iha besi kuadradu ki'ik ida 
tabele husi ninia bolsu, Nia mós iha xapeu tuan ida 
ne'ebé nia rai hela iha nía sorin. La iha buat ida ne'ebé 
interesante kona-ba ema ida ne'e só nia fuuk ne'ebé 
kór mean tebes hanesan ahi-lakan. 


Senhór Sherlock Holmes haree ha'u nia hahalok. 
Nia doko ulun ho oin midar, no hatete, "Klaru katak 
nia uluk servisu ho liman, hanesan badaen, nia visita 
tiha rai Xina, no iha fulan ida ne'e nia laran nia 
hakerek buat barak. Maibé maka ne'e de'it, ha'u la 
haree buat seluk,” 

Senhór Jack Wilson fila nia ulun hateke lalais ba 
Senhór Holmes. Nia liman fuan iha hela jornál maibé 
nia matan haree de'it ha'u nia kolega. Nia husu "Ita 


PAJINA 4 


boot hatene buat hotu ne'e oinsá, Senhór Holmes? 
Oinsá mak ita boot hatene ha'u uluk servisu hanesan 
badaen? Ne'e loos, ha'u uluk servisu halo ekipamentu 
ró nia 

"Senhór Wilson nia liman mak fó hatene mai ha'u, 
kolega. Ha'u haree katak ita boot nia liman loos boot 
liu duké liman karuk. Tanba uluk ita servisu ho liman, 
ita boot nia liman loos sai forte liu." 


"Maibé kona-ba hakerek iha fulan ne'e nia laran?" 


"Ha'u haree de'it katak kamiza liman loos nabilan 
to'o sentímetru sanulu, maibé kamiza liman karuk 
nabilan iha fatin ida de'it, tuir fatin ne'ebé ita nia liman 
kona meza wainhira hakerek hela. Kona-ba Xina, iha 
osan rahun Xina nian tabele husi Senhór nia bolsu." 

Senhór Jack Wilson hamnasa hodi hatete, "Nune'e 
duni! Foin tama ha'u hanoin ita boot matenek loos, 
maibé agora ha'u haree buat hanesan ne'e fasil duni." 


Senhór Holmes dehan mai ha'u, "Ha'u komesa atu 
hanoin, ba oin di'ak liu ha'u labele esplika buat hotu 
hanesan ne'e, tanba se lae ha'u bele lakon ha'u nia 
naran boot. Senhór Wilson, ita hetan ona promosaun 
iha jornál, ka seidauk?" 


Nia hatán, "Ha'u foin hetan." 


Ho nia liman fuan bokur nia hatudu ba jornál nia 
pajina klaran. "Iha ne'e. Ida ne'e mak hahú buat hotu. 
Doutór Watson bele lee rasik." 


PAJINAS 


“Promosaun ida ne'e mak hahú buat hotu.” 


Ha'u hamriik no kaer jornál hodi lee: "BA 
KLIBUR MANE FUUK MEAN: Agora iha 
oportunidade ba ema foun atu servisu iha Klibur, 
Lapresiza servisu maka'as, no ami selu dolar ruanulu 
kada semana. Mane hotu ho fuuk mean, saude di'ak no 
tinan 21 ba leten bele hatama aplikasaun. Aprezenta- 
an rasik iha loron segunda tuku 11:00, iha Klibur nia 
kantor, Estrada Pope, númeru 7, iha Londres. Senhór 
Duncan Ross mak sei intervista kandidatu hotu-hotu." 

Ha'u lee dala rua, foin husu, "Ne'e signifika 
saida?" 

Senhór Holmes hamnasa, hanesan nia sente 
kontente. "Ha'u konkorda ho Doutór katak ne'e buat 
foun. Senhór Wilson, favór ida agora fó hatene lai mai 
ami kona-ba ita nia an, no oinsá promosaun ida ne'e 
troka ita boot nia vida. Maibé molok komesa, Doutór, 
lavõr ida nota jornál ida ne'e," 

Ha'u hatán ba nia, "Jornál mak The Morning 
Times husi loron 27 fulan Abril, tinan 1890. Ne'e fulan 
rua liubá." 

"Di'ak. Entaun, Senhór Wilson, favór ida." 

Jack Wilson komesa, "Hanesan ha'u hatete tiha 
ona ba ita boot, Senhór Holmes, ha'u loja na'in ida. 
Ha'u nia loja iha Londres, maibé ladún boot. Agora 
ha'u la manán osan barak husi loja ida ne'e. Uluk ha'u 
bele fó servisu ba asistente na'in rua, maibé agora iha 
Ida de'it, Ha'u só bele fó servisu ba nia tanba nia 


PANA? 


Ha'u hamriik no kaer jornál hodi lee 


prontu servisu simu saláriu sorin de'it tanba nia 
hakarak aprende kona-ba negósiu." 


Holmes husu, "Asistente ida ne'e naran saida?" 
"Nia naran Vin Singer. Ha'u la hatene nia idade 


PAINAB 


loloos, maibé la'ós joven ona. Nia matenek, Senhór 
Holmes. Ha'u hatene nia bele manän osan boot liu iha 
loja seluk duke iha ha'u nian. Maibé ha'u haree nia 
laran kontente, entaun la iha razaun atu fö hatene ba 
nia katak nia bele тапап osan boot liu iha loja selu! 


Holmes hatän, "Nune'e duni. Ha'u hanoin Senhór 
sente di'ak tanba iha asistente ne'ebe prontu servisu 
manán osan ki'ik hanesan ne'e. Ema baibain la'ós 
hanesan ne'e. Senhór nia asistente oin-seluk hanesan 
promosaun ne'ebé foin hatudu mai ami." 

Senhór Wilson hatán, "Nia la perfeitu. Nia gosta 
loos fotografia. Dala barak nia hasai foto durante oras 
servisu. Hasai tiha nia halai tuir eskada tun ba 
amarzein rai-okos atu fasi foto, Dala ruma problema 
hanesan ne'e mosu, maibé baibain nia servisu di'ak." 


"Nia servisu nafatin ho Senhór, loos ka lae?" 


"Loos, Senhór. Iha ami na'in rua de'it iha loja 
tanba ha'u nia senhora mate tiha ona, no ami nunka 
hetan oan. To'o promosaun ida ne'e mosu ha'u nia 
moris hakmatek loos. Maibé semana ualu liubá Singer 
tama ha'u nia kantor hodi hatudu jornál ida ne'e. Nia 
hatete mai ha'u, 'Ha'u hakarak loos atu iha fuuk ne'ebé 
mean lakan.' 

"Ha'u husu ba nia, 'Tanbasá?' 


"Nia hatete mai ha'u, 'Tanba sira loke fali vaga ida 
iha Klibur Mane Fuuk Mean. Ema ne'ebé hetan bele 
Manán osan boot loos, no tuir ha'u nia rona fasil atu 


PANAS 


hetan pozisaun. Se ha'u nia fuuk bele troka kór mean 
lakan karik, ha'u mós bele hatama aplikasaun." 

Senhór Wilson hateke mai tanba nia hakarak 
hatene ami sei rona hela nia liafuan ka lae, foin 
hatutan, "Senhór Holmes, baibain ha'u hein uma ka 
loja de'it, Nudar loja na'in ha'u baibain lapresiza sai, 
entaun iha fulan ida nia laran ha'u baibain la sai. Ne'e 
mak ha'u ladún hatene kona-ba saida mak akontese iha 
liur, no baibain gosta rona lia-foun. 


"Singer husu mai ha'u, 'Senhór Wilson rona tiha 
kona-ba Klibur Mane Fuuk Mean, ka?" 


"Ha'u hatán, ' 


bidauk.' 


"Singer dehan, 'Ha'u hakfodak rona hanesan ne'e 
tanba Senhór bele hatama aplikasaun ba vaga ne'e.' 


"Ha'u husu ba nia, 'Se hetan pozisaun ida karik, 
bele manán osan hira?" 


"Nia hatán, 'La'ós osan boot tebes, maibé servisu 
la todan, no mós bele kaer servisu seluk," 


Senhór Wilson konta istória ne'e mai Senhór 
Holmes ho ha'u no hatutan, "Imi bele komprende 
katak ha'u interese buat ida ne'e, ha'u nia negósiu la 
manán osan barak. Entaun, se bele manán osan tan 
hanesan ne'e bele ajuda ha'u maka'as. 


“Ha'u husu ba Singer, 'Fó hatene buat hotu mai 
ha'u,’ 


"Nia hatudu promosaun hodi konta tan, 'Senhór 


PAJINA 10 


bele haree rasik katak klibur ne'e loke ona vaga. 
Promosaun fó hatene loloos presiza hatama aplikasaun 
iha ne'ebé. Tuir ha'u hanoin, Klibur ida ne'e ema 
amerikanu mak harii. Wainhira ema ida ne'e sei moris 
hela nia riku tebes maibé ladún normal. Nia iha fuuk 
mean lakan, no nia hakarak ajuda mane sira seluk ho 
fuuk hanesan. Nune'e wainhira nia mate nia husik hela 
nia riku-soin hotu atu fó servisu ne'ebé fasil ba mane 
sira ne'ebé fuuk kór mean lakan. Tuir ha'u rona, bele 
тапап osan boot, no servisu la todan, la maka'as.' 


"Ha'u hanoin uitoan foin hatán, 'Maibé iha mane 
barak demais ho fuuk mean," 


"Nia hatán, 'La'ós barak hanesan Senhór hanoin 
karik, Vaga ida ne'e loke ba mane ne'ebé hela iha 
sidade Londres de'it, no mós la'ós labarik ona. Ema 
amerikanu ida ne'e muda mai Londres wainhira nia sei 
joven. Ha'u mós rona katak Klibur ida ne'e la'ós ba 
ema ho fuuk mean naran de'it, tenke mean duni 
hanesan ahi-lakan. Se Senhór Wilson hakarak atu 
hatama aplikasaun karik, bele bá haree iha ne'ebä 


de 
Nia hakmatek uitoan, foin hatutan, 'Maibé ha'u 
hatene Senhór preokupadu ho servisu barak, entaun 
dala ruma oportunidade ida ne'e ladún di'ak ba ita 
boot, tanba kada semana ida manan dolar ruanulu 
de'it" 


Senhór Wilson hateke fali mai ami na'in rua, "Imi 


PAJINA 11 


Vin Singer hatudu promosaun ba Senhór Wilson 


bele haree ha'u nia fuuk mean tebetebes hanesan ahi- 
lakan, no iha momentu ne'ebá ha'u hanoin ha'u iha 
posibilidade atu manán pozisaun ida ne'e hanesan ema 


PAJINA 12 


seluk, Ha'u mós hanoin Senhór Vin Singer hatene buat 
barak kona-ba pozisaun ida ne'e, entaun nia bele 
ajuda. Ha'u haruka nia taka loja hodi akompanha ha'u 
bá fatin ne'ebé temi iha promosaun jornál ne'e, 


"To'o iha ne'ebá ha'u hakfodak loos, Senhór 
Holmes. Dalan iha ne'ebá mane fuuk mean nakonu no 
ha'u haree sira hanesan mota mean ida. Antes akontese 
ida ne'e ha'u nunka hatene iha mane barak hanesan 
ne'e ho fuuk mean iha rai Inglaterra tomak! Maibé 
promosaun ida ne'e mak dada sira hotu ba, Tuir Singer 
hatete, mane barak iha fatin ne'ebá fuuk la'ós mean 
lakan tebes hanesan ha'u nian, barak mak maizumenus 
mean de'it. 


"Kuandu ha'u haree mane barak demais hanesan 
ne'e ha'u prontu atu fila bá uma de'it, maibé Singer 
lakohi rona. Nia dudu mane sira seluk ho kbiit, no 
dada ha'u husi liman to'o ami bele sa'e eskada ba 
kantor Klibur nian. Iha ne'ebá haree linha rua, ida ema 

a'e ba leten ho esperansa, linha ida seluk ho ema 
ne'ebe tun filafali ho oin triste. Entaun ami hein lalais 
de'it depois bele tama liu ba kantor laran." 


Senhór Wilson para atu hanoin uitoan, no Holmes 
dehan ba nia, "Senhór nia esperiénsia interesante loos, 
favór ida konta tan mai ami." 


"La iha sasán barak iha kantor ida ne'e nia laran. 
Iha kadeira ai rua ho meza ki'ik ida. Mane ida tuur iha 
meza ne'e. Nia fuuk mean lakan tebetebes. Nia ko'alia 


PAJINA 13 


uitoan ho aplikante sira hotu, maibé ba aplikante ida- 
idak nia hetan razaun atu haruka nia fila sai. Ha'u 
hanoin la'ós fasil atu hetan pozisaun ida ne'e karik, 
maibé wainhira nia haree ha'u nia oin ha'u haree katak 
nia interese boot. Nia taka odamatan para ami na'in 
tolu bele ko'alia mesak 

"Ha'u nia asistente dehan, 'Ne'e Senhór Jack 
Wilson, nia prontu atu taka pozisaun ida iha Klibur.' 

"Mane ne'e ho fuuk mean lakan hatän, 'No ha'u 
haree nia ema di'ak ba pozisaun ida ne'e, kleur ona 
ha'u la haree fuuk ne'ebé mean lakan hanesan ne'e,’ 

"Nia hakat mai no kaer ha'u nia liman hodi dehan 
nia hakarak fó pozisaun ida ne'e mai ha'u. Nia hatete, 
'Maibé ha'u tenke la'o ho kuidadu.' 


“Derrepente nia kaer ha'u nia fuuk ho liman rua 
no rakut maka'as! Nia rakut to'o ha'u hakilar no 
matan-been sal, tanba moras demais. 


"Nia husik ha'u nia fuuk hodi hatete, 'Ha'u haree 
Senhór nia matan been. Ha'u husu deskulpa, maibé 
ema balu finje de'it. Ami presiza kuidadu ami nia 
naran. Dala rua tiha ona ema koko ho fuuk falsu, no 
ета ida koko ho fuuk ne'ebé pinta de'it." 

“Mane ida ne'e hakat bá janela hodi hatete ho lian 
maka'as, 'Vaga ida ne'e taka ona.' Husi estrada bele 
rona ema halerik ho triste, depois ami haree mane sira 
hotu la'o fali bá tuir dalan bar-barak to'o labele haree 


PAJINA 14 


Nia rakut ha'u nia fuuk to'o matan-been sai 


tan mane fuuk mean ida, hela de'it ha'u ho diretór. 

"Nia hatete mai, 'Ha'u naran Senhór Duncan Ross, 
ha'u mós uluk hetan servisu fasil ida husi Klibur ne'e. 
senhór Wilson, ita boot kaben na'in ka seidauk? Iha 
ona familia ka seidauk?' 

"Ha'u hatán dehan la iha. Nia oin tun ho laran 
171510. 

"Senhór Ross dehan, 'Ó, ne'e todan tebes! Ne'e 
ladún di'ak. Klibur forma atu suporta la'ós adultu fuuk 
Mean de'it, maibé mós atu suporta bebe ho fuuk mean 


PAJINA 15 


lakan ne'ebé foin moris mai. Sorte aat Senhór la 
kaben.' 


"Ha'u гопа liafuan hirak ne'e ho laran triste Senhór 
Holmes, tanba ha'u hanoin dala ruma nia lakohi ona 
atu fó servisu fasil mai ha'u. Ha'u hein de'it durante 
minutu rua ka tolu, depois Senhór Ross hatete nia bele 
simu ha'u. 'Se Senhór Wilson ema baibain karik, ami 
la simu ida, maibé tanba ita boot nia fuuk mean tebes 
hanesan ahi-lakan ami iha responsibilidade duni atu 
ajuda. Wainhira mak Senhór bele komesa servisu foun 
ida ne'e?' 

"Ha'u hatán ba nia, 'Ne'e susar uitoan tanba ha'u 
mós iha loja ida, 


nger hatete, 'Labele preokupa kona buat ida 
ne'e Senhór Wilson, ha'u mak bele tau matan ba." 


ataun ha'u husu ba Senhór Ross, 'Oras servisu 
saida? 

"Nia hatán, "Тики sanulu dadeer to'o tuku rua 
lokraik," 


Senhõr Wilson hateke fali mai Senhór Holmes ho 
ha'u hodi dehan, "Baibain dadeer ladún rame iha ha'u 
nia loja, Senhõr Holmes. Ha'u mõs hatene katak ha'u 
nia asistente ema di'ak, bele tau matan ba négosiu. 
Entaun ha'u hatán ba Senhór Ross, 'Ha'u hanoin ne'e 
di'ak mai ha'u. Salariu osan hira?" 


"Ami selu ita boot dolar ruanulu kada semana," 


PAJINA 16 


“No kona-ba servisu?' 

”Ladún susar. Senhór tenke hela iha kantor 
durante oras servisu tomak. Se sai karik, ne'e hanesan 
husik servisu hotu. Regra kona-ba ida ne'e klaru duni," 


"Ha'u hatán, 'Oras servisu loroloron oras haat. 
Ha'u hanoin la iha problema, ha'u lapresiza sai.' 


"Bele halo nusaa, labele sai! Senhór moras ka iha 
asuntu importante mós labele sai. Se Senhór hili atu 
sai husi kantor Senhór sei lakon kedas servisu ne'e.' 

"Ha'u husu ba nia, 'No servisu ida ne'e saida?" 

'"Senhór nia servisu atu kópia ensiklopédia ida 
ne'e. Senhór presiza lori lapizeira ho surat tahan rasik, 
maibé bele uza meza ho kadeira ne'ebé iha. Ita boot 
prontu atu komesa aban, ka lae?" 


"Ha'u hatán, 'Bele.' 
"Entaun, adeus Senhór Jack Wilson. Dala ida tan 


ha'u bele dehan ha'u haksolok katak Senhór simu 
pozisaun importante ne'e. 


Senhór Ross dada ha'u ba iha liur no ha'u fila bá 
uma ho ha'u nia asistente. Ha'u ladún hatene atu halo 
ka hatete saida tanba ha'u haksolok loos ho sorte boot 
ida ne'e. 

Senhor Wilson kontinua, "Maibé kalan ona, ha'u 
sente triste fali. Ha'u hanoin sira bosok de'it karik, 
Ha'u la komprende tanbasá mak ema bele gasta tempu 
ho servisu barak hanesan ne'e atu han-matak ha'u, 

Maibé ha'u ladún fiar katak ema bele selu osan boot 
hodi selu ha'u halo buat simples hanesan kópia 
ensiklopédia de'it. Senhór Vin Singer koko halo ha'u 
hakmatek fali maibé wainhira ha'u toba iha kama ha'u 
sei sente ladún kontente, 

"Maibé dadeer-san fali ha'u foti desizaun atu bá 
haree saida mak sei akontese. Ha'u hola lapizeira no 
surat tahan foin la'o bá Estrada Pope. 

"Ha'u hakfodak uitoan tanba buat hotu di'ak. Meza 
høriseik nian sei iha, no Senhór Ross fó benvindu mai 
ha'u no ajuda ha'u komesa servisu. Ha'u komesa ho 
letra 'A', no Senhór Ross husik ha'u atu servisu maski 
dala ruma nia tama atu kontrola. Iha tuku rua nia 
hatete nia kontente ho buat ne'ebé ha'u hakerek ona. 
Nia fó adeus, loke odamatan atu ha'u bele sai. Kuandu 
sai tiba nia taka fali no xave odamatan. 


"Ha'u servisu hanesan ne'e loron ba loron, Senhór 
Holmes, no iha loron sábadu diretór tama no selu ha'u 
dolar ruanulu ba servisu semana primeiru nian. 
Semana oin hanesan, no mós semana oin fali. Loron: 
ba loron ha'u tama servisu tuku sanulu dadeer, sai fali 
tuku rua lokraik, Liu tiha semana primeiru Senhór 
Duncan Ross tama de'it dadeer ida dala ida, no loron 
balu nia la tama liu. Maibé ha'u nunka sai husi kantor, 
tanba ha'u la hatene wainhira mak nia bele mai fali at 
kontrola, no servisu ida ne'e di'ak loos. Ha'u lakohi 
lakon servisu ida ne'e. 

"Durante semana ualu ha'u servisu hanesan ne'e, 
ha'u hakerek tiha kona-ba buat hanesan Anju, Afrika, 
Asu, ho buat seluk tan. Ha'u hanoin tempu besik ona 
atu bele komesa fali ho letra 'B'. Maibé derrepente 
buat hotu-hotu para." 

"Para?" 

"Loos, Senhór Holmes. Ohin dadeer. Hanesan 
baibain ha'u bá dadeer tuku sanulu atu tama servisu, 
maibé odamatan xave metin tiha, ha'u haree surat 
tahan ki'ik ida taka hela iha odamatan. Surat tahan ida 
ne'e, Senhór bele lee rasik, 

Nia hatudu mai surat tahan ida mahar ho kór 
mutin: 'FÓ HATENE BA KOMUNIDADE 

KLIBUR MANE FUUK MEAN TAKA ONA, 
SEI LA LOKE TAN - OBRIGADO' 

Sherlock Holmes ho ha'u haree surat tahan ida 
ne'e. Ami mós haree ami nia bainaka nia oin-triste to'o 
ikus mai hanoin fali buat hotu ne'e komik loos. Ami 
na'in rua hamnasa, hamnasa boot. 

Ami nia bainaka sai oin-mean hodi hatete ho oin- 
fuik, "Ha'u la haree buat ida komik! Se imi atu 
harnasa de'it ha'u bele buka apoiu iha fatin seluk!" 

Holmes hatán, "Kalma! Lalika sai." 

Nia husu Senhór Wilson tuur hela iha kadeira 
tanba foin komesa atu hamriik. "Ha'u interese tebes 
hona-ba kazu ida ne'e. Oin-seluk loos, maibé istória 

KLIBUR MANE 
FUUK MEAN 
АКА ONA, SEJ 
| LA LOKE TAN 


| 


= OBRIGADO 


| 


N 


Senhór Wilson hakfodak haree Klibur taka ona 


mós komik uitoan. Favór ida, wainhira hetan karta ida 
ne'e ne'ebé taka iha odamatan, Senhór Wilson halo 
saida?" 

"Senhór, wainhira ha'u haree karta ida ne'e, ha'u 
hakfodak. Ha'u la hatene bele halo saida. Ha'u bá husu 
iha kantor sira ne'ebé besik, maibé la iha ema ne'ebé 
hatene buat ida. Ikus liu ha'u bá ko'alia ho uma na'in, 
ne'ebé hela iha andár leten, ha'u husu ba nia saida mak 
akontese ba Klibur Mane Fuuk Mean. Nia hatán 
dehan nia nunka rona kona-ba klibur ho naran ida 
ne'e, Entaun ha'u husu ba nia kona-ba Senhór Duncan 
Ross. Nia hatán katak nia nunka rona naran ida ne'e. 

"Iha momentu ne'ebá ha'u hahú atu sai frustradu. 
Ha'u hatete ba nia, 'Entaun, ha'u buka mane mak uza 
sala númeru һаа!" 

""Senhõr husu kona-ba mane ida fuuk mean ne'e, 
ka? 


"Loos, ida ne'e.' 
"Аһ, mane ida ne'e naran Senhór William Morris, 
Nia uza sala ida ne'e durante fulan rua ka tolu de'it to'o 


mia kantor foun prontu ona. Nia sai husi sala haat 
horiseik.' 


"Ha'u husu ba uma nä'in, 'Ha'u bele hetan nia iha 
no'ebi 


"Nia fó hatene mai katak nia kantor foun iha 
Estrada Edward, númeru 17.' 

"Ha'u bá kedas fatin ne'ebé uma na'in temi, 
Senhór Holmes, maibé iha ne'ebá hetan de'it loja ki'ik 
ida. La iha ema iha ne'ebá mak konhese ema ho naran 
Senhór William Morris ka Senhór Duncan Ross." 

Senhór Holmes husu, "Depois, ita halo saida?" 

"Ha'u fila kedas bá loja, ko'alia ho ha'u nia 
asistente, Maibé nia fó sujere de'it dehan di'ak liu 
hein, no dala ruma bele simu surat ida kona-ba asuntu 
ne'e, Ha'u la halo tuir, Senhór Holmes, tanba ha'u 
lakohi lakon servisu ne'ebé fasil hanesan ne'e. Uluk 
ha'u rona kona-ba ita boot nia naran boot atu bele 
ajuda ho ema nia problema, entaun ha'u mai kedas iha 
ne'e," 

Senhór Holmes hatete, "Ha'u kontente Senhór 
mai, Kazu ida ne'e interesante tebes, ha'u haksolok atu 
bele investiga ida ne'e. Husi buat ne'ebé ita boot hato! 
mai ha'u, ha'u hanoin karik iha problema boot ruma 
mak liga ho kazu ida ne'e." 

"Problema boot ona!" hakilar Senhór Jack Wilson, 
“Ha'u lakon tiha dolar ruanulu kada semana." 

Senhór Holmes hatán, "Senhór keta halerik. Sira 
selu tiha dolar atus ida resin ba ita boot, no Senhór 
aprende buat barak kona-ba Anju, Afrika, no buat 
seluk tan ne'ebé komesa ho letra 'A'. Senhór la lakon 
buat ida liu husi Klibur ida ne'e.” 

"Senhór Holmes, ita boot ko'alia loos, maibé һай 
hakarak buka hatene kona-ba Klibur ne'e. Ha'u 

hakarak komprende tanbasä mak sira bosok ha'u — se 
ne'e finje ida karik. Ha'u konfuzaun, tanba finje í ida 
ne'e karun ba sira to'o folin dolar atus ida resin." 


Senhór Holmes dehan, "Ami sei buka atu rezolve 
problema hirak ne'e ba Senhór Wilson. Molok komesa 
investiga ha'u iha pergunta ida-rua ba ita boot. 
Wainhira asistente ne'e hatudu promosaun ba Senhór, 
nia servisu iha loja durante fulan hira ona?" 


"Iha tempu ne'ebá nia foin servisu fulan ida." 
"Senhór hetan nia oinsä?" 

"Nia hatán ba promosaun ida." 

"Nia de'it mak hatán, ka ema seluk mós koko?" 


"Ema na'in sanulu resin rua mak hatama 
aplikasaun.” 


"Tanbasá так Senhór hili nia?" 


"Tanba ha'u haree nia matenek, no nia prontu 
servisu тапап osan ki'ik de'it." 


"Uluk Senhór fó hatene nia manán saláriu sorin 
йе?" 


"Ne'e loos." 
"Favór ida esplika uitoan kona-ba Vin Singer 


he'e?" 
"Nia isin ki'ik maibé forte, nia halo buat hotu 
lalais, hasarahun-laek maski nia tinan tolunulu resin.” 


Ha'u haree Holmes nia matan sai nabilan. Nia 

hatete, "Ha'u hanoin hanesan ne'e. Senhór haree nia 
tilun tahan tuu tiha halo kuak hanesan feto, ka lae' 


ne'e iha dezde nia sei 


"Loos, nia hatete kual 
ki'ik." 

Ha'u haree katak Holmes hanoin klean. "Nia sei 
servisu nafatin ho Senhór, ka! 

"Loos, Senhór Holmes. Ha'u sai husi loja mak 
foin mai iha ne'e,” 


"No Senhór Wilson wainhira ita boot la iha loja, 
iha fulan rua foin dadauk, négosiu la'o ho di'ak, ka?” 


”La'o ho di'ak, dadeer-dadeer la iha buat barak 
ne'ebe presiza halo," 

"Ne'e to'o ona Senhór Wilson, Ohin säbadu. Ha'u 
espera bele fó sai solusaun ba ita boot iha loron rua 
oin mai," 


Senhór Jack Wilson sai tiha, Senhór Holmes 
hateke mai ha'u hodi dehan, "Baibain, problema 
ne'ebé oin-seluk loos wainhira foin haree, to'o ikus 
fasil liu atu rezolve, Krime baibain susar atu rezolve, 
hanesan ema ho oin baibain susar atu rekonhese fali. 
Ha'u hanoin Senhór Jack Wilson nia kazu liga ho 
krime boot ida, di'ak liu ha'u rezolve lalais.” 


Ha'u husu ba nia, "Entaun, Senhór atu halo 
saida?" 
Nia hatán, "Ha'u sei fuma. Atu hetan solusaun ba 

kazu ida ne'e ha'u sei fuma kaisumba tolu, entaun ha'u 
husu ba Doutór favor ida la ko'alia mai durante oras 
ida nia laran." 


Nia tuur iha kadeira, hodi le'u ain. Nia taka matan, 
no nia kaisumba tabele iha nia ibun kulit. 


Sherlock Holmes atu fuma 


Haree nia hanesan ema matan dukur, ha'u mós 
matan dukur, maibé derrepente nia haksoit husi 
kadeira hanesan ema ida ke hanoin atu halo buat 
ruma. Nia dehan, "Orasida lokraik iha konsertu ida iha 
Salaun Santu James. Doutór Watson hanoin oinsá? Ita 
boot presiza konsulta ho pasiente ruma durante oras 
ne'e, ka lae?" 


"Ohin loron (отак pasiente la iha.” 


"Entaun taka xapeu para bele akompanha ha'u. 
Primeiru ita liu husi vila, no ita bele han iha dalan. Iha 


konsertu iha Salaun Santu James sira sei toka muzikä 
Alemanha, Muzika Alemanha ajuda ema atu hanoin 
di'ak. Mai ita bá.” 

Ami sa'e mikrolete to'o terminal, depois tun la'o 
ain to'o fatin ida naran Prasa Coburg, besik Senhór 
Wilson nia loja. Fatin ida ne'e ki'ik ida, uma hotu-hotu 
andár rua, no uma sira ne'e hotu see oin ba prasa ki'ik 
ida. Iha kantu bele haree ai-kabelak ida ho liafuan: 
"JACK WILSON" ho letra kór тийп, Ne'e mak ami 
nia bainaka fuuk kór mean lakan nia loja. 


Sherlock Holmes para iha edifisiu nia oin. Nia 
hateke ba sorin ida hodi haree didi'ak uma ho matan 
nabilan. Nia la'o neineik bá leten, depois fila fali bá 
kantu, estuda didi'ak uma hotu-hotu, Besik Senhór 
Wilson nia uma nia baku dalan ho nia ai tonka dala 
rua ka tolu. Ikus liu nia hakat bä loja hodi dere 
odamatan ho nia liman. Mane joven ida ho kulit 

Vin Singer konvida Senhór Holmes atu tama loja 


mamar loke odamatan, konvida nia tama. 


Senhór Holmes hatán, "Obrigado, ha'u atu husu 
de'it oinsä mak ha'u bele bá iha Jardin Victoria?" 

Mane husi loja hatete, "Tuir estrada terseiru iha 
liman karuk, depois estrada segundu iha liman loos, 
ida ne'e mak bá jardin." 

Kuandu nia taka odamatan tiha ami la'o bä. 
Senhór Holmes dehan, "Mane ida ne'e matenek loos, 
tuir ha'u nia hanoin iha de'it ema na'in tolu iha 
Londres tomak mak matenek liu nia. Nia mõs barani 
tebetebes. Ha'u hatene ona buat ruma kona-ba nia." 

Ha'u dehan ba Senhór Holmes, "Tuir ha'u haree 
Senhór Wilson nia asistente ema importante ba kazu 
Klibur Mane Fuuk Mean ida ne'e. Ha'u seidauk 
komprende tanbasá, maibé ha'u fiar metin katak 
Senhór Holmes dere odamatan atu haree de'it nia 
oin," 


"La'ós nia oi 
"Entaun, buka atu haree saida?" 


"Nia kalsa nia ain tuur." 

"No ita boot haree saida?" 

"Hanesan ha'u hanoin ona atu haree.” 

"No tanbasä так Senhór baku dalan ho ai tonka?" 


"Doutór, agora la'ós tempu atu ko'alia, maibé 
tempu atu haree saida mak ita bele haree. Rai ne'e 

Vin Singer hatudu dalan bá Jardin Victoria 


fatin inimigu nian. Ita hatene ona buat ruma kona-ba 
Prasa Coburg. Agora ita bele bá buka to'ok iha uma 
kotuk." 


Ami la'o tama fali estrada boot ida ne'ebé sai husi 
sidade. Tha kuda kareta barak iha dalan klaran, no ema 
barak loos la'o iha estrada ninin. Susar uitoan atu fiar 
katak iha loja boot no négosiu importante ne'e nia 
kotuk bele hetan uma no loja tuan no ki'ik iha Prasa 
Coburg. 

Iha momentu ne'ebá Senhór Holmes hamriik iha 
estrada ninin hodi dehan, "Agora ha'u hakarak haree 
atu bele hanoin kona-ba loja no uma sira ne'e ida-idak 
nia pozisaun, tanba ha'u baibain gosta aprende buat 
oi»oin kona-ba sidade Londres.” 


Senhór Holmes haree loja ida-idak nia pozisaun 


Haree tiha loja sira, Senhór Holmes hatutan, “Iha 
loja fa'an ikan, loja jornál, merkadu hahán nian, City 
Bank no mós loja xapeu. Maka ne'e de'it iha fatin ida 
ne'e, Entaun Doutór, ita nia servisu hotu ona, tempu 
to'o ona atu halimar. Ita bele han buat ruma, depois bá 
rona konsertu atu bele haluha de'it kazu Klibur Mane 
Fuuk Mean ida ne'e durante oras tolu ka haat," 


Ha'u nia kolega sempre gosta rona múzika, entaun 
lokraik tomak ami tuur гопа müzika iha konsertu. Tuir 
ha'u haree nia haluha an iha múzika, nia doko nia 
liman fuan naruk hotu tuir ritmu muziká nian, Nia oin 
midar no relaxa hodi ha'u bele hanoin ema ida seluk, 
la'ós Senhór Holmes, ne'ebé tuur rona konsertu iha 
hafu nia sorin. 


Dala barak ha'u hanoin ha'u nia kolega ne'e 
presiza duni muda an hanesan ne'e, Tuir ha'u haree nia 
bele troka derrepente, momentu ida nia deskansa de'it, 
toba iha kadeira ka lee livru, orasida sai fali ema ho 
forsa maka'as tebes, Ha'u hatene katak wainhira nia la 
halo buat barak, por ezamplu nia tuur hanoin de'it, 
ilurante loron balu, nia sai forte liu tan. Tanba nia 
Matenek tebes kona-ba buat ne'ebé ema baibain la 
haree, ema barak hanoin nia la'ós ema karik maibé 
hanesan uitoan mákina ida. Iha momentu ne'ebá гопа 
Konsertu, ha'u hanoin kriminozu sira mak envolve ho 
hau Klibur Mane Fu'uk Mean sei hanoin-hikas fali 
lanba Senhór Holmes buka tuir to'o hetan sira. 

Konsertu hotu no ami sai tiha, Senhór Holmes 
husu mai ha'u, "Doutór hakarak fila bá uma, ka lae?" 

"Loos, ha'u hanoin ita bele fila bá uma." 

"Maibé ha'u iha buat ida tan ne'ebé presiza halo. 
Karik bele han oras rua ka tolu. Buat ne'ebé akontese 
agora dadauk iha Prasa Coburg todan duni.” 

Ha'u husu ba nía, "Oinsä mak todan?" 

"Iha krime boot ida besik atu този. Ha'u fiar ita 
sel bele hapara krime ida ne'e, tanba seidauk akontese, 
maibé susar tanba loron sábadu ona, Ha'u sei presiza 
Doutór nia apolu orasida kalan.” 


"Тики hira?" 

"Тики sia kalan." 

"Entaun ate logu, Ha'u sei hasoru Senhór iha ita 
boot nia uma iha Estrada Baker.” 

"Di'ak Doutór, Dala ruma ita na'in rua sei hasoru 
buat ruma ne'ebé perigozu uitoan, entaun favor ida 


lori ita nia pistola iha bolsu.” Nia foti liman hodi fila. 
+++ 


Ha'u hanoin katak ha'u mak matenek hanesan hafu nii 
kolega sira, maibé dala barak kuandu servisu ho 
Sherlock Holmes ha'u sente beik demais. Buat hotu- 
hotu ne'ebé nia гопа ha'u mós гопа, hotu-hotu ne'ebé 
nia haree ha'u mós haree. Maibé nia liafuan hatudu 
komprende la'ós de'it kona-ba buat ne'ebé akontese 
tiha ona, maibé mós kona-ba buat ne'ebé seidauk 

akontese. Mai ha'u buat hotu sei nakukun hela no ha'u 
labele rezolve. 

Tuir hela dalan fila bá uma ha'u hanoin kona-ba 
buat hotu-hotu kona-ba kazu ne'e ne'ebé ha'u rona no 
haree tiha ona. Ha'u hanoin kona-ba istória husi 
bainaka fuuk mean ne'ebé kopia ensiklopédia, ami nia 
viajen bá Prasa Coburg no mós liafuan ne'ebé Holmes 
hato'o mai ha'u antes ami fahe malu. Orasida kalan 
ami sei halo saida? Tanbasá mak Holmes husu ha'u atu 
lori pistola? Ami atu bá ne'ebé? 

Holmes ohin dehan katak Senhór Wilson nia 
asistente importante ba kazu ida ne'e — nia iha planu 
komplikadu karik, Ha'u buka atu komprende, maibé 
labele, Entaun ha'u para buka hela solusaun tanba ha'u 
hatene orasida kalan buat hotu sei sai klaru. 


Tuku ualu liu minutu sanulu resin lima ha'u sai 
husi uma. Ha'u la'o liu husi jardin to'o Estrada Baker. 
Ha'u haree taksi rua iha uma nia oin. Kondutór sira 
hein iha estrada ninin. Tama tiha uma ha'u гопа ema 
nia Пап husi leten. Sa'e ba leten ha'u haree hetan 
Holmes ho mane na'in rua tan. Na'in ida ha'u uluk 
hasoru tiha; nia mak Senhór Peter Jones, ajente-polísia 
Ila. Ida seluk ain aas ho oin-buis uitoan no tau xapeu 
habilan no kazaku ne'ebé folin boot. 

Senhór Holmes hi'it nia ai tonka todan ida hodi 
dehan,” Doutór Watson, ita nia grupu kompletu опа, 
һи hanoin ita boot konhese ona Senhór Jones. Ha'u 

Kondutór taksi hein iha estrada ninin 


bele fó-konhese Senhór Martin, nia mós atu 
akompanha ita kalan ida ne'e. 


Senhór Martin hateke mai ha'u hodi dehan, "Ha'u 
sente katak ita sei lakon de'it tempu iha kalan ida ne'e, 
la realiza buat ida." 


Ho oin midar ajente hatán, "Senhór Holmes naran 
di'ak. Nia hahalok la hanesan ema seluk nia hahalok. 
Maibé nia ema matenek, no nia ajuda polísia ho di'ak 
dala ida-rua ona." 


Senhór Martin hatán, "Ha'u simu Senhór Jones nia 
lia-fuan, maibé sábadu kalan ha'u sempre joga karta. 
Durante tinan ruanulu resin hitu nia laran ha'u nunka 
falta.” 

Senhór Holmes dehan, "Ha'u hanoin Senhór 
Martin, kalan ida ne'e ita boot sei joga ba osan boot liu 
«Juk ita taru iha tinan ruanulu resin hitu nia laran, no 
ita hotu bele aproveita liu joga kalan ida ne'e. Senhór 
Martin, ba ita boot, kalan ida ne'e hanesan 
Oportunidade atu taru dolar rihun atus ida ($100,000). 
Ma Senhór Jones iha oportunidade atu kaer kriminozu 
ila ne'ebé ita boot buka tuir durante tinan tolu ona." 


“John Clay, na'ok-teen по mós oho-na'in," hatete 
Jones. "Nia joven ida, Senhór Martin, maibé nia iha 
Maran aat nudar kriminozu boot no perigozu loos iha 
Made laran. Ha'u hakarak duni atu kaer nia. Nia 
mutenek loos. Nia avõ mane liurai boot ida, no John 
"lay uluk estuda iha eskola di'ak nian. Nia matenek 

duni, no liman lais. Ami dala barak haree sinál ninian, 
maibé nunka hatene bele hetan nia iha ne'ebë. Iha 
semana ida nia bele na'ok osan husi banku ida iha 
kotlandia, semana oin fali nia buka osan atu harii 
eskola ida iha Londres, Durante tinan barak ha'u tuir 
nia, maibé to'o agora ha'u nunka haree nia oin." 


Holmes hatán, "Ha'u espera katak orasida ha'u 
bele ajuda Senhór atu hasoru nia duni, dala ida-rua 
ona ha'u mós haree sinal husi John Clay, no ha'u fiar 
nia ema perigozu hanesan Senhór Jones foin hatete 
Maibé, agora liu tiha tuku sia, di'ak liu ita komesa 
опа, Imi na'in rua bele bá ho taksi primeiru, Doutór 
Watson ho ha'u sei tuir iha taksi segundu," 


Iha taksi laran Sherlock Holmes ladün ko'alia, nia 
taka matan hanesan nia dukur de'it. Tuir ha'u hanoin 
nia hanoin fali muziká konsertu nian. Ami la'o tuir fall 


ho estrada balu ne'ebé kloot 


Derrepente ha'u nia kolega hatete, "Ita besik to'o 
ona, Senhór Martin ida ne'e diretór banku, entaun nia 
interese boot kona-ba asuntu ne'e. Ha'u hanoin di'ak 
katak Senhór Jones mós tuir. Nia la'ós ema aat, no nia 
prontu beibeik atu servisu nudar ajente. Ah! Ita to'o 
ona, sira hein hela." 


Sai husi taksi ha'u haree ami iha estrada boot 
ne'ebé ami haree ohin. Taksi rua ne'e sai, no ami 
akompanha Senhór Martin tama ba City Bank laran. 
Iha laran nia loke odamatan ki'ik, no ami hotu tama bai 


Ami hotu tama ba City Bank 


salaun ki'ik ida. Iha salaun nia sorin ba iha odamatan 
besi ne'ebé mahar. Ho xave boot ida Senhór Martin 
loke hodi ami tama liu odamatan ida ne'e depois tun 
liu husi eskada kle'uk to'o odamatan boot ida tan. 
Senhór Martin sunu ahi-oan ida no nia lori ami tama 
ba salaun nakukun. Ami horon ba, hanesan rai metan 
bokon. Ikus liu nia loke odamatan ida tan no ami tama 
armazein ida ho parede fatuk. Iha laran ne'ebá ami 
haree kaixa al boot barak. 


Holmes hatan ho hirus, “Nonook hela!” 


Holmes hateke bá-mai hodi dehan, "Susar ba ema 
atu tama husi leten." 


Senhór Martin hatán, 


Husi okos mós susar," 


Nia dere fatuk iha rai ho nia ai tonka, Derrepente 
nia hateke mai ho hakfodak. “Ha'u rona iha espasu 
mamuk iha fatuk nia okos!” 


Holmes hatán ho hirus, "Favór ida nonook hela! 
Senhór foin aumenta ita nia perigozu kalan ida ne'e. 
Favór ida tuur de'it iha kaixa no labele halo estrundu," 

Senhór Martin tuur iha kaixa leten ho oin-mean, 
19 Senhór Holmes haree fali rai ho di-diak. Ho ahi- 
oan no lente nia haree linha entre fatuk sira. La to'o 
minutu ida nia hamriik fali. 


Holmes uza lente hodi haree fali rai ho di-diak 


Tau fali lente iha nia bolsu, nia hatete, "Ita prezisa 
hein oras ida resin karik. John Clay sira presiza hein 
to'o Senhór Wilson toba dukur foin bele komesa. 
Komesa tiha John Clay lakohi lakon minutu ida tanba 
servisu tiha sira tenke halai sai." 

Nia hatutan, "Ha'u hanoin katak Doutór si'ik tiha 
ona katak ita iha hela Banku nia armazein seguru iha 
rai-okos, Senhór Martin servisu nudar banku na'in ida, 
no nia bele esplika tanbasá kriminozu boot ida agora 
interese kona-ba armazein ida ne'e 

Senhór Martin hatete ho neineik, "Tanba iha 
momentu ne'e ami kaer hela osan mean husi Fransa. 
Ami mós iha razaun atu fiar ema ida atu koko na'ok 
osan mean ne'e karik." 

Ha'u husu fali, "Osan mean husi Fransa?” 


"Loos, fulan haat liubä ami simu tiha dolar rihun 
atus ida ($100,000) husi Banku Fransa, Ami la fö 
hatene ba ema ida, maibé semana kotuk ami rona е! 
husi liur hetan tiha informsaun kona-ba osan mean 
ne'e, Kaixa ida ne'e ne'ebé ha'u tuur ba iha osan теа 
folin dolar rihun lima. Baibain ami lakohi rai hela 
osan boot hanesan ne'e iha fatin ida de'it, no diretõr 
eluk ho ha'u tauk ema sei koko atu na'ok." 


Senhór Holmes hatän, "Sira iha razaun di'ak atu 
sai tauk.” 


Nia hatutan, “Agora tempu atu kria planu hodi 
kaer John Clay sira. Tempu besik ona atu sira tama 

hodi na'ok osan mean. Durante ita hein, Senhór 
Martin, tenke taka ahi-oan para ema la haree 
паготап." 

"Ita hein іһа nakukun nia Іагап de'it?" 


"Nune'e duni. Ha'u lori karta iha hafu nia bolsu, 
tanba hanoin ita bele joga uitoan, maibé agora ha'u 
haree inimigu prepara ho di'ak. Lalika halo sira haree 
naroman iha ne'e." 


Holmes hatutan,"Agora, ita ida-idak tenke hili 
pozisaun rasik, Sira barani loos, se ita la kuidadu 
karik, sira bele halo kanek ka oho ita. Ha'u sei hamriik 
subar iha kaixa ida ne'e nia kotuk. Imi ida-idak (епке 
hili kaixa atu subar-an. Wainhira ha'u loke fali ahi-oan 
mia matan, imi hotu sai mai kedas hodi kaer sira. Se 
sira tiru, Doutór nia knaar mak atu tiru hamonu sira." 

Ha'u rai hela pistola iha kaixa nia leten, no subar- 
айп iha kaixa nia kotuk. Holmes taka ahi-oan nia matan 
no tekitekir sala sai nakukun; iha moris tomak ha'u 
munka haree nakukun hanesan ne'e. Ha'u bele horon 
besi manas ahi-oan nian, entaun ha'u hatene wainhira 
Holmes loke fali ahi-oan matan sei naroman kedas. 


Iha tempu ne'ebá ha'u nia fuan tuku-tuku no sente 
Juk uitoan, Fatin ne'e nakukun, malirin ho bokon, 
halo ha'u mós sente triste. 

Holmes dehan ho lian neineik, "Sira iha de'it 
dòn ida atu bele halai sai, ne'e liu Senhór Wilson nia 
lia bá fali Prasa Coburg. Senhór Jones ohin halo tuir 

ha'u hatete, ka lae?" 
"Polísia na'in tolu hein hela iha uma oin." 


"Entaun dalan la iha, sira labele halai sai. Agora 
nonook lai hodi hein," 


Ha'u sente tempu ne'e dada naruk tebetebes. 
Konta fali istória ha'u bele fó hatene ami hein iha fatin 
nakukun ho malirin ne'e oras ida ho balu de'it, maibé 
tanba fatin nakukun, no labele ko'alia, ha'u sente to'o 
ona rai-mutin. Ha'u nia liman no ain sai moras 
maka'as maibé ha'u tauk atu book an tanba bele xoke 
buat ruma ne'ebé ha'u la haree, ka halo estrundu 
ne'ebé inimigu bele гопа, 

Maski ha'u nia isin moras, maibé ha'u rona 
momoos; bele rona sira seluk dada iis, no mós bele 
tama sai husi isi 
boot, no diretór nia iis ne'ebé ki'ik liu. 


rona diferensa husi Jones nia ii 


Maski ha'u nia matan loke hela ha'u la haree buat 
ida tanba nakukun demais. Maibé derrepente ha'u 
haree linha naroman mihis ida iha ha'u nia kaixa nia 
vin, Naroman sai mai husi rai-okos! Foufoun naromäll 
ki'ik, maibé sai boot ho kabuar to'o bele haree katak 
naroman ne'e kór kinur, mai husi kuak iha armazein 
nia rai. Depois, ha'u la rona buat ida, maibé haree 
azuleju muda. Liman ida mosu iha kuak, liman ida К 
mutin, hanesan feto nian. Liman ne'e lamas bá-mai il 
rai. La to'o minutu ida liman dada-an bá fali kuak 
laran. Salaun sai nakukun fali, hela de'it naroman 

Ajente sira hein iha liur 


uitoan sai husi kuak. 

Lakleur liman ida mosu fali. Ha'u rona fatuk rua 
kose malu, liman ne'e muda azuleju halo ha'u bele 
haree kuak kuadradu ida iha rai. Naroman husi ahi- 
oan sai husi kuak. Ulun ida sa'e husi kuak ho oin 
hanesan labarik mane nian, hateke ba mai depois ho 
liman rua iha kuak sor-sorin ema ne'e hi'it an para 
tama ba armazein. Ohin ha'u haree tiha mane ne'e loke 
Senhór Jack Wilson nia loja nia odamatan, ko'alia ho 
Senhór Holmes, entaun ha'u hatene ne'e mak John 
Clay 


Nia hamriik iha kuak sorin no dada sa'e mane ida 
seluk ho isin ki'ik, kulit mutin, maibé ho fuuk mean. 
John Clay dehan, "La iha problema, ita bele 

servisu. Ó iha pasta ka?" 

Derrepente Holmes hakat bä no kaer metin John 
Clay. Nia hakilar ho hakfodak, "Saida maka ne'e!!? 
Haksoit bä halai, Archie! Ha'u sei tahan netik sira! 

Mane segundu haksoit tama fali ba kuak, no ha'u 
rona hena naklees tanba Jones foin kaer nia kamiza. 
Ha'u haree John Clay kaer pistola ida, maibé Holmes 
xoke nia liman ho ai tonka, halo pistola monu ba rai, 
Jones haksoit tama ba kuak atu tuir mane segundu. 


Holmes hatete ho kalma, 
Clay, ó halai sai labele." 


Lalika haka'as-an, John 


Nia hatán ho kalma hotu, "Ha'u haree nune'e dunk 
ha'u hanoin ha'u nia kolega bele, maibé ha'u 


PAJINA 44 


Holmes hakat bá oin hodi kaer metin John Clay 


haree imi lees tiha nia kamiza," 


Holmes hatán, "Polisia na'in tolu hein hela nia iha 
loja nia odamatan." 

John Clay fila ulun bá, "Ne'e ka? Tuir ha'u haree 
Senhór halo servisu ho didiak, manán duni ita boot nia 
naran boot," 

Holmes hatán, "Hanesan mós Senhór manán ita 
boot nian. Ideia Klibur Мапе Fuuk Mean matenek no 
barani loos, Besik atu hetan susesu." 


Ajente Jones nia ulun mosu fali husi kuak. Nia 
dehan "Lakleur tan Senhór Clay bele hasoru fali ho ita 
nia kolega, Iha rai okos nia halai lalais liu duké ha'u, 
maibe polisia sira hein hela atu kaer nia. 

Jones hi'it an husi kuak hodi hatutan, “Senhór 
Clay, lolo liman rua atu ha'u bele kesi sira." 


Iha momentu ne'ebé Jones kesi Senhór Clay nia 
liman, Clay dehan, "Senhór keta kaer ha'u ho ita nia 
liman fo'er. Karik ita la hatene maibé ha'u nia familia 
liurai. Entaun wainhira ko'alia mai sempre hanoin atu 
uza liafuan 'Don' по "favõr."" 


Senhör Jones hatän ho oin midar, "La iha 
problema, Favór ida, Don Clay bele la'o sa'e eskada 
ne'e to'o fatin ne'ebé bele hetan taksi lori ita boot bá 
estasaun polísia." 

John Clay hatán ho lian neineik, "Bele duni," 

Nia la'o tuir ajente. Ami hotu tuir Jones ho Clay, 

no diretór banku hatete, “Senhór Holmes, ha'u la 
hatene oinsá banku bele fó obrigadu ba ita boot. La 
iha düvida katak sira atu na'ok banku nia osan barak, 
ho barani tebetebes, maibé Senhór hapara sira." 

Holmes hatän, "Ha'u uluk kontra tiha ho Senhór 
John Clay, no kontente kaer tiha nia, Kona-ba 
obrigadu ha'u uza tiha osan uitoan atu bele kaer nia, se 
bele karik, banku selu fali osan ne'e. Maibé ne'e to'o 
ona, buat ne'ebé folin boot mai ha'u mak envolve ho 
esperiénsia rezolve kazu ida ne'e kona-ba Klibur 
Mane Fuuk Mean." 

PETS 


Iha banku nia liur ami fahe malu, Senhór Holmes 
ho ha'u sae taksi hamutuk bá fali Estrada Baker. To'o 
Holmes nia uma nia dehan, "La tama ulun se ema selu 
ema ida fali atu kopia ensiklopedia, Se ema tau 
promosaun hanesan ne'e iha jornál, no kria servisu 
[asil hanesan ne'e ita bele hatene momoos sira nia 
übjetivu. Klaru katak sira buka atu fó servisu ba loja 
Main Senhór Wilson de'it, la'ós ema seluk, Sira 
Bakarak loroloron hasai nia husi nia loja durante oras 
balu. Dalan ne'e oin-seluk, maibé atu kria dalan ne'ebé 
Wak liu susar karik, 

"Ha'u hanoin John Clay hetan ideia ida ne'e (апра 
Wa kolega mós fuuk mean hanesan loja na'in nian. 
Dolar ruanulu kada semana dalan to'o atu dada nia, 
ае ba sira, osan ne'e ladún boot tanba sira buka atu 

na'ok dolar rihun ba rihun. Sira tau promosaun iha 
jornál, ida aluga kantor durante fulan balu, no ida 
seluk hatudu promosaun ba loja na'in hodi fó korajen 
ba nia atu tau naran. Nune'e loja na'in sai husi nia fatin 
loroloron durante oras haat. Wainhira ha'u rona katak 
asistente servisu manán sorin de'it ha'u komprende 
kedas katak nia iha razaun boot atu servisu iha loja ida 
ne'e," 

Ha'u husu fali ba nia, "Maibé oinsä mak ita bele 
si'ik razaun saida?’ 


"Se iha feto ida iha loja na'in nia uma, karik 
domin bele dada nia, Maibé la iha. Nia loja mós ki'ik 
oan ida de'it, no la iha buat ida iha uma laran ne'ebé 
bele esplika planu komplikadu ka karun hanesan ne'e. 
Entaun la'ós buat ida iha uma laran, maibé buat ida ¡ha 
liur. Bele saida karik? 


"Senhór Wilson fó hatene dehan nia asistente 
interese duni kona-ba fotografia no dala barak tun ba 
sala iha uma nia okos. Sala iha uma nia okos! Nia h; 
buat ruma iha sala ida ne'e — buat ruma ne'ebé 
loroloron han oras barak, durante fulan rua. Ne'e 
saida? Ha'u hanoin de'it katak nia ke'e rai kuak ba 
edifísiu ida seluk, 

"Tempu ha'u hanoin hanesan ne'e, ita bá visita 
loja. Doutór hakfodak wainhira ha'u dere estrada iha 
loja oin ho ai tonka. Ne'e tanba ha'u hakarak hatene 
sala iha uma okos ne'e naruk to'o edifísiu nia oin ka 


PAJINA 48. 


kotuk. Rezultadu mak nia la'ós naruk to'o edifísiu nia 
oin, Depois ha'u деге odamatan, hodi hein asistente 
mak loke. No sai nune'e duni. Ami na'in rua uluk 
kontra malu, maibé nunka haree malu. Wainhira nia 
loke odamatan ha'u la haree ba nia oin, ha'u buka atu 
haree nia kalsa nia ain tuur. Ha'u hanoin Doutór mós 
haree nia kalsa nia ain tuur fo'er loos ho bosan. Husi 
evidénsia ne'e ha'u hatene nia gasta oras barak 
hakne'ak hodi ke'e rai. 


"Pergunta ikus liu mak ne'e; sira ke'e atu bá 
ne'ebé? Hodi buka saida? Kuandu ita la'o liu husi 
kantu, no ha'u haree City Bank iha Senhór Wilson nia 
loja nia kotuk, ha'u sente katak ha'u rezolve tiha ona 
problema ne'e. Wainhira konsertu hotu, no Doutór fila 
ba uma ha'u bá ko'alia ho polísia sira no bá ko'alia ho 
diretór iha City Bank. Doutór haree tiha rezultadu.”" 


"Maibë oinsá mak ita bele hatene katak sira sei 
na'ok osan iha loos kalan ida ne'e?" 


"Wainhira sira taka kantor Klibur nian, ne'e sinäl 
Ida katak sira la preokupa ona atu Senhór Wilson 
tenke sai — sira nia projetu ke'e rai hotu ona. Maibé 
sira la iha tempu naruk atu uza tanba dala ruma ema 
bele deskobre, ka banku bele muda osan mean bá fatin 
seluk. Sábadu mak loron di'ak liu atu na'ok osan 
mean, tanba ne'e mak fó loron rua semana-rohan nian 
ba sira atu halai tanba staf banku la servisu iha 
lindesemana. Tanba razaun hotu ne'e maka ha'u 

hanoin sira sei koko kalan ida ne'e." 

"Ne'e hanoin furak tebes," ha'u dehan ho 
haksolok. "Ha'u haree Senhór nia hanoin tutan buat 
hotu metin atu haree kriminozu sira nia planu ho 
klaru. Tuir Senhór nia hanoin ne'e, fasil atu rezolve 
kazu Klibur Mane Fuuk Mean, maibé ha'u hanoin la 
iha ema seluk ne'ebé bele hanoin matenek liu hanesan 
ne'e," 

Senhór Holmes kose matan hodi dehan, "Se buat 
hanesan ne'e la akontese karik, ha'u bele sai baruk. 
Agora ha'u komesa atu sente baruk fali ona. Durante 
ha'u nia moris tomak ha'u buka atu halai sai husi 
moris baibain loroloron nian. Kazu ki'ik hanesan ne'e 
ajuda ha'u atu halai sai.” 

Ha'u hatán, "Ita boot mós ajuda sidadaun nia 
moris sai di'ak liu tan" 

Nia hatán, "Dala ruma ajuda uitoan hanesan ne'e, 
Maibé la'ós ema mak importante, servisu mak 
importante." 


— FINAL — 

` servisu ho polisia, ita nalja 
kriminc 


Ema ida ne'e naran Senhór Sherlock ! nia 

nia matenek, nia kakutak, atu rezolve ira No dal 

barak nia mós uza nia matenek atu 1 ызы 4 
A аа жое Sel plan 

lia ms bele tuir dalan ho Senhór Sherlock Holmes hodi 


